Viborger Samler, 1843-12-16
Spanien. Paris, den 7de Decbr. De franske Journaler bestræbe sig for at udbrede Lys om de sidste overordentlige Begivenheder i Madrid. Det er vist, at Olozaga ikke er arresteret, og at en Deel af Kongressen, har taget hans Parti. Progressisterne betegne Narvaer som Styrer af en hemmelig Sammensværgelse imod Olozaga for at bringe de Moderados til Statsroret; de Moderados paa deres Side beskylde Olozaga for Landsforræderie. Det er endnu vanskeligt at adskille det Sande fra det Falske i dette Vilderede af giensidige Beskyldninger; men det synes næsten som om begge Partier have misbrugt Magten. J ethvert Tilfælde maa Olozaga have handlet uconstitutionelt deri, at han har søgt at overtale Dronningen til at opløse Cortes uden at have fremlagt i Conseilet et saadant Forslag. Nye Telegraphefterretninger ere ikke indløbne fra Madrid, men Madriderjournalerne af 1ste Decbr. meddele denne Dags Forhandlinger i de Deputeredes Kammer. Da Olozaga traadte ind i Salen modtoges han deels med Mishags deels med Bifaldsyttringer. Præsidenten meddeelte Kammeret to Decreter, hvoraf det ene angik alle Ministrenes Demission altsaa ogsaa Serranos), og det andet Gonzalez Bravos Udnævnelse til Rigscantsler og Minister for det udenlandske Departement. Derefter opstod en Discussion angaaende det Spørgsmaal: "om de Deputerede, der af Regjeringen ere beklædte med et Embede, tør have Sæde i Kongressen. Andragendet henvistes til Kammerets Bureaux d. c. til en Commission, hvem det skal overdrages at affatte en Beretning, der senere skal drøftes af Kammeret. J dette Møde erklærede Olozaga, at han den følgende Dag ville fremkomme med Jnterpellationer imod de hemmelige Rænker, der have bevirket hans Ministeriums Fald og Gonzales Bravos Udnævnelse. Efter en skarp Ordvexling imellem Præsidenten - Olozagas Modstander Pidal – og den styrtede Minister, stillede Pidal Andragendet saaledes: "Jeg anmoder Kongressen om at erklære, at de tre afskedigede Ministre (Olozaga, Cantero og Luzuriaga, skulle underkaste sig et nye Valg, og imidlertid) ikke deeltage i Kongressen." Resultatet af Debatten var, at Andragendet henvistes til Kammerets Bureaux, og at en Commission skulde udnævnes. Det synes altsaa, som om der ikke har været Tale om at udelukke Expræsidenten fra Kammerets Forhandlinger (?), men at der kun er Spørgsmaal omet Retsprincip, hvis Prøvelse Olozaga selv finder at være begrundet; kun vil Olozaga reservere sig en anden constitutionel Ret, nemlig Ret til Selvforsvar. Dronningens bekiendte Erklæring lyder saaledes: "Aftenen den 28de Novbr. indfandt Olozaga sig hos mig med det Andragende, at jeg skulde undertegne et Decret angaaende Cortesforsamlingens Opløsning. Jeg svarede, at jeg ikke vilde undertegne et saadant, tildeels af den Grund, at Cortes havde erklæret mig myndig. Olozaga vedblev i sin Paastand og jeg afslog paa ny at undertegne Decretet. Jeg stod op, og gik til Døren, der er til venstreSide af min Skriverpult. Olozago forekom mig, og skjød Slaaen for Døren. Han tog mig fat ved min Kjole, og tang mig til at sætte mig ned; han greb min Haand, og tvang mig til at underskrive. Derefter forlod Olozaga mig. Førend han gik, forlangte han, at jeg skulde give ham mit Ord paa at tie med hvad der var forefaldet. Jeg gav ham det Svar, at jeg ikke vilde love det."Man siger, at Domenech, Cantero og Luzuriaga kun have taget deres Demission for ei at vorde indviklede i deres Collegas Anliggende, hvori de dog ere stærkt interasserede; de turde, hedder det, blive nødsagede til at afgive den Erklæring, at de af Dronningens egen Mund have hørt, at Hs. Majestæt frivilligen har undertegnet Decretet. – "Man forsikkrer, hedder det i en i Alton. Merc. indrykket Skrivelse fra Madrid af 1ste Decbr., at de Herrer Domenech, Cantero og Luzurriaga skulle have taget deres Demission for at vise Publicum, at de vare villige til at paatage sig den solidariske Forpligtelse forden Act, som Olozaga havde forlangt af Dronningen; de skulle ogsaa være villige til at erklære, at de af Hds. Majestæts Mund have hørt, at hun frivilligen havde undertegnet denne Act (Decretet om Cortesforsamlingens Opløsning).¬